Anexa 3 la HCL nr. ....................................

DESCRIEREA INVESTIŢIEI

I. DATE GENERALE
Denumire proiect: Servicii de reparaţie generală cu reconstrucţie şi modernizare a vagoanelor de tramvai GT4
Amplasament: Timișoara, 
Titularul investiţiei: Municipiul Timişoara B-dul. C.D. Loga, nr. 1 
Beneficiar: Municipiul Timişoara B-dul. C.D. Loga, nr. 1 

II. DATE TEHNICE
Proiectul propune reparaţia generală cu reconstrucţie şi modernizare a 16 tramvaie de tip GT4, din cele 30 asumate prin acordul cadru, care să păstreze caracteristicile de bază iniţiale (lungime, lăţime, număr de locuri etc.) şi cărora li se aduc îmbunătăţiri majore ce ţin de: performanţele tehnice (creşterea puterii de tracţiune, recuperarea de energie, creşterea puterii de frânare etc.), performanţele în exploatare (eficientizarea modului de operare a vehiculului, sistem de diagnoză funcţii principale de comandă şi control vehicul), confort şi siguranţă pentru călători (aer condiţionat, distribuirea ergonomica a scaunelor, sisteme de informare pasageri: acustică şi vizuală, camere de supraveghere), precum şi designul exterior (culoare, concept de forma şi design); prin modernizare tramvaiul primeşte o nouă identitate, iar perioada de exploatare se prelungeşte cu cel puţin 14 ani.

III. INDICATORI VALORICI
Preţ unitar tramvai: 2.166.666,67 lei 
TVA 19%:                       411.666,67 lei
Valoare tramvai:       2.578.333,34 lei
Valoarea totală a investiţiei (TVA inclus): 42.323.353,44 lei (16 tramvaie x 2.578.333,34 lei/tramvai).

IV. DESCRIEREA INVESTIŢIEI
Vagoanele de tramvai supuse serviciului de reparaţie generală cu reconstrucţie şi modernizare sunt destinate transportului de călători în municipiul Timişoara (infrastructură, circulaţie generală, linia de rulare tramvaie, linia de contact pentru alimentarea electrică). Tramvaiele vor fi acţionate în curent alternativ, cu electronică de putere şi comandă cu microprocesor, cu viteza maximă constructivă de circulaţie 60 km/h reglabilă limitată electronic la 50 km/h, cu recuperare de energie la frânare. Acţionarea se va face prin invertoare şi motoare electrice asincrone, prevazute cu sistem antipatinare. Vagoanele de tramvai reconstruite şi modernizate trebuie să îndeplinească urmatoarele condiţii tehnice:
· să aibă 4 uşi pentru accesul călătorilor, comandate electric, cu lăţimea de minim 1.200 mm, iar la una din uşi se va amenaja o rampă pentru accesul persoanelor cu handicap;
· bord ergonomic, modern prevazut cu calculator de bord, cu comunicare de date la/de la toate subansamblele şi echipamentele ce asigură buna funcţionare a tramvaiului. Va avea în componenţă sistem de diagnoza şi afişare în timp real a defectelor, sistem de comunicare cu călătorii;
· vor fi echipate cu instalaţie de climatizare (instalaţii de aer condiţionat - ventilaţie, instalaţii de încălzire), instalaţie/echipament video pe exteriorul şi interiorul vagoanelor de tramvai, instalaţie de informare pasageri (audio şi vizuală) atât la interiorul vagonului cât şi la exterior, inclusiv o cameră de supraveghere a vatmanului şi una pe direcţia de mers montate în cabina vatmanului cu înregistrare sonoră, instalaţie/echipamente care să nu permită deschiderea în mers a uşilor, cât şi plecarea accidentală a tramvaiului din staţie cu uşile deschise.

